**Могойн гол ХК-ийн 2017 оны**

**үйл ажиллагааны тайлан**

Манай компанийн хамт олон бид МУ-ын компанийн тухай хууль болон бусад холбогдох хууль тогтоомжийн хүрээнд Хувьцаа эзэмшигчид, ТУЗ-ийн хурлын шийдвэр, төрийн захиргааны төв болон орон нутгийн байгууллагын удирдамж, чиглэлийг хэрэгжүүлэн, 2017 оны бизнес төлөвлөгөөг хугацаанд нь ханган биелүүлэхийн төлөө бүхий л нөөц бололцоогоо дайчлан ажиллаж ирснээ та бүхэнд хүргүүлж байна.

**Удирдлага, зохион байгуулалтын талаар**

Тайлангийн хугацаанд хувь нийлүүлэгчдийн хурлыг 1, ТУЗ-ийн хурлыг 4 удаа хуралдуулж 2016 оны ажилд үнэлэлт дүгнэлт гаргуулж, 2017 оны үйлдвэрлэлийн бизнес төлөвлөгөө, хөрөнгө оруулалт, үйлдвэрийн түүхий эд материалыг худалдан авах ажиллагааны төлөвлөгөөг хэлэлцүүлэн батлуулж цаашдын ажилд чиглэл удирдлага болгон ажиллахаас гадна цаг үеийн асуудлаар холбогдох шийдвэрүүдийг гаргууллаа. Тайлант онд нийт ажилчдын хурлыг 4 удаа, Захирлын зөвлөлийн хурлыг 11 удаа хуралдуулж үйлдвэрлэлийн үйл ажиллагааны талаархи асуудлыг шийдэн хурлын тэмдэглэл хөтөлж баримтжуулсан. Мөн удирдах ажилтаны шуурхай зөвөлгөөнийг 36 удаа хийж ажлын ахиц, доголдлын талаар ярилцаж ИТА-д 28 үүрэг даалгавар, санхүүгийн албанд 15 үүрэг даалгавар, хүний нөөцийн албанд 10 үүрэг даалгавар өгч үр дүнг тооцсон. Мөн компанид олон жил үр бүтээлтэй ажилласан 10 ажилтанг төр засгийн болон орон нутгийн шагналд тодорхойлж 1 хүнийг Алтан гадас одонгоор, 4 хүнийг Тэргүүний уурхайчин цол тэмдэгээр, 1 хүн аймгийн тэргүүний ажилтнаар, 1хүнийг аймгийн засаг даргын Жуух бичигээр 3 хүнийг ХАҮТ-ын шагналаар тус тус шагнуулснаас гадна 2017 онд ажил хөдөлмөрөөрөө бусдыгаа манлайлан ажилласан 8 ажилтныг компанийн шилдэг ажилтнаар шалгаруулан шагнаж урамшууллаа. Мөн манай компанийг аймгийн засаг даргын эрхлэх ажлын хүрээний байгууллага аж ахуйн нэгжүүдээс шалгаруулж тэргүүн байр эзлүүлж бидний ажлыг зүй ёсоор үнэлсэнд манай хамт олон туйлын баяртай байна.

2017 онд захирлын 54 тушаал гаргаснаас боловсон хүчний холбогдолтой 47, үйл ажиллагааны холбогдолтой 7 тушаал тус тус гаргалаа. Дээд болон орон нутгийн байгууллагуудад 65 ширхэг албан бичиг явуулж шаардлагатай хариуг авснаас гадна төрийн болон орон нутгийн байгууллагаас ирсэн15 бичгийг холбогдох албан тушаалтанд өгч асуудлыг шийдвэрлэж хариу мэдэгдсэн.

Мөн хөдөлмөрийн харилцаанд оролцогч талуудын эрх ашгийг хамгаалан баталгаажуулах, үйлдвэрийн үр ашгийг дээшлүүлэх, тогтвортой ажиллагааг хангах, хөдөлмөрийн харилцаатай холбогдсон асуудлыг зохицуулах зорилгоор Үйлдвэрчний байгууллагатай хамтын гэрээг 2 жилээр шинэчлэн байгуулан ажиллаж байна. Шилэн дансны тухай хуулийн хүрээнд компанийн үйл ажиллагааны ид тод байдлын самбар, Вэб сайтыг шинээр нээлгэн шаардлагатай мэдээ мэдээллийг тавьж ажиллуулж байна.

**Үйлдвэрийн үйл ажиллагааны талаар:**

2017оны хөрс хуулалтын ажлыг ЭКГ-5А, КАТ экскаватор, HYUNDА-520 экскаватор 1,ЕCD-45Е өрмийн машин 1, SD -23 бульдозер 1, өөрөө буулгагч автосамосвал 10, ус зөөврийн МАЗ цистерн 1, үйлчилгээнд маяти авто машин 1, пурогон автомашин 1, эдгээр техник тоног төхөөрөмжүүдийг ашиглан нийтдээ 66 ажиллагсадтайгаар хийж гүйцэтгэлээ. Төлөвлөгөөт зорилтыг ханган биелүүлэхэд шаардлагатай үйлдвэрийн гол түүхий эд болох түлш, шатахуун тосолгооны материал, тэсрэх бодис, тэсэлгээний хэрэгсэл, сэлбэг хэрэгсэл худалдан авах ажиллагааны төлөвлөгөөг ТУЗ-өөр батлуулан төлөвлөгөөний дагуу хууль журмын хүрээнд нээлттэй тендер зарлан шалгаруулж, 199.4 мянган литр дизель түлшийг 319000.0 мянган төгрөгөөр 30.0 мянган литр бензинийг 44519.0 мянган төгрөгөөр, тос тосолгооны материал 27922.0 мянган төгрөгөөр, 114 тн тэсрэх материалыг 118.1 сая төгрөгөөр, 123400.0 мянган төгрөгийн сэлбэг хэрэгсэл, 30500.0 мянган төгрөгийн хангамжийн материал худалдан авахаар төлөвлөж, гүйцэтгэлээр дизель түлш 258.7 мянган литрийг 380.4 сая төгрөгөөр, бензин 25.9 мянган литрийг 34.3 сая төгрөгөөр, тос тосолгооны материал 50979.1 мянган төгрөгөөр, тэсрэх материал 118.4 тн 207.2 сая төгрөгөөр сэлбэг хэрэгсэл 169.3 сая төгрөгөөр хангамжийн материал 34.8 сая төгрөгөөр тус тус худалдан авав.

2017 оны 1-3-р сард багтааж төлөвлөгөөт оны уулын ажлын болон байгаль орчныг хамгаалах төлөвлөгөө бусад бичиг баримтыг холбогдох яам, агентлагийн газруудаар батлуулж, ЭКГ-5А экскаватор дээр 8 цагаар 2 ээлж, хюндай-520 экскаватор 1 ээлжээр, хөрс тээврийн 10 автосамосвалыг ээлж тус бүрт хуваарилж, техникийн нөхцөл сайн гэж үзсэн автосамосвалууд дээр ээлж гарган экскаваторуудыг машинаар ханган ажиллаа. Өрөмдлөг тэсэлгээний ажлын тухайд өрмийн машин 1 ээлжээр ажиллан хөрсийг сийрэгжүүлж ачилтыг шороогоор хангаж ажилласан ба бульдозерийн ажлын хувьд 2 ээлжээр ажиллахад зам талбай овоолго түрэх ажлыг саадгүй ханган ажиллаа. 3-р сарын 20-оос техникүүдийн засвар үйлчилгээний ажлыг хийж 4-р сарын 06-аас ХЮНДАЙ-520 экскаватораар 5-р сарын 1-ээс ЭКГ-5А экскаватораар хөрс хуулалтын ажлыг эхлүүлж Хөрс хуулалтын ажлыг 4-11-р сарын хооронд 8 сарын хугацаанд сарын 62.5 мянган м3-ийг хуулахаар төлөвлөж ЭКГ-5А экскаватораар хайгуулын 2-6-р шугмын хооронд1880-р түвшинд 165.4 мян.м3, 1910-1920-р түвшинд 44.2 мян.м3 бүгд 209.3 мянган м3, HYUNDА-520 экскаватороор 1910-1920-р түвшинд 93.0 мян.м3, хайгуулын 13-17-р шугмын хооронд нүүрсний В7, В8 нөөцийн блокыг нээх зорилгоор 149.5 мян.м3, 1880-р түвшинд 48.6 мян.м3 бүгд 291.4 мянган м3 хөрс тус тус ачсан байна. Хюндай-520 экскаватораар өнгөн хөрсийг ухаж ачин цэвдэгт тулган тодорхой хугацаанд гэсэлт явагдсаны дараа дахин суулгаж ачих замаар ажлыг зохион байгуулан тэсрэх материалын зардлыг тодорхой хэмжээгээр бууруулахыг зорьж тэсрэх бодисын хувийн зарцуулалт 0.21 кг/м3 болж буурсан.Хөрс хуулалтын явцад хүндрэл бэрхшээл нэлээдгүй тохиолдож ажил зогсох, удаашрах, цаг хугацаа алдах хөрөнгө санхүүгийн хүндрэлтэй нөхцөл байдалд ажиллаа. Тухайлбал: Үйлдвэрийг хөдлөгөгч хүч ЭКГ-5А экскаваторын явах ангийн хөндлөн гол 2 удаа хугарч явахын хөдөлгүүрт гэмтэл гарч 20 гаруй хоног зогсч Эрдэнэт үйлдвэрийн ЗМЗаводоор засварлуулсан, сүүлд авсан 2 хөрс тээврийн машинаас бусад ашиглалтын хугацаа дууссан автомашинууд нь элэгдэж хуучран ээлж дараалан эвдэрч 1 машин давхардсан тоогоор 50-136 цаг засварт зогссон, цаг агаарын нөхцөлөөс хамаарч бороо орж шавар гарч халтиргаа гулгаа үүсэх, тог цахилгааны тасалдал хязгаарлалтаас сул зогсох, мөн Дулааны станц нүүрсний төлбөр 380.0 гаруй сая төгрөгийг төлөөгүйгээс үйлвэрлэлийн гол түүхий эд болох тэсрэх материал, дизель түлш тосолгооны материалаа авч чадахгүй болж 10 хоног сул зогссоны эцэст нийлүүлэгч компаниудтай төлбөр төлөх талаар болзол тавин зээлээр авахаар тохиролцож материал түүхий эдээр тасалдалгүй явуулж төлөвтөгөөт зорилтыг ханган биелүүлсэн

Тэсэлгээний тусламжтайгаар КАТ-320 эксковатороор 74.4 мянган тн нүүрс ачиж хэрэглэгч нарт хүргүүллээ. Хөвсгөл Завхан аймгийн 100 гаруй байгууллага аж ахуйн нэгжтэй гэрээ байгуулан хамтран ажиллаж байна. 2017 онд Хөвсгөл аймагт 29.8 мянган тн, үүнээс ДСтанцад 14.4 мянган тн, Завхан аймагт 27.0 мянган тн, Эрдэнэт рүү 4 компанитай гэрээ байгуулан 17.6 мянган тн нүүрсийг нийлүүллээ.

Олон жил ажиллахгүй зогссон уурын зууханд засвар хийн тогоог сольж халаалтын бүх шугам хоолойг шинээр хийснээс гадна хөрс тээврийн автомашинуудын гражийн халаалтын системийг шинэчилж үйлдвэрийн бүх обьектыг нэгдсэн халаалтанд холбосноор ажиллагсадын ажиллах тав тухтай орчин бүрдэж, хөрс хуулалтын ажлыг өвөл явуулах боломжтой болж байна. Цаашид Хүн эмнэлэг, Бага сургууль, багийн төв, худалдаа үйлчилгээний газруудыг халаалтад холбоно Төвлөрсөн халаалтад шилжсэнээр нам даралтын 5 зуухыг татан буулгана.

**Үйлдвэрийн төлөвлөгөөт зорилтын биелэлтийн талаар**:

2017 онд 500.0 мянган м3 хөрс хуулалтын ажил хийж, 60.0 мянган тн нүүрс олборлон борлуулах зорилт тавин ажиллаж, 500.7 мянган м3 хөрс хуулалтын ажил хийж 74.4 мянган тн нүүрс борлуулсан байна. Тайлант хугацаанд хөрс хуулалтын төлөвлөгөө 100.1 хувийн биелэлттэй байгаа нь урд онтой харьцуулахад хөрс хуулалтын ажил 311.9 мянган м3 буюу 165.2 хувиар нэмэгдэж, нүүрсий борлуулалтын төлөвлөгөө 124 хувиар биелж, урд онтой харьцуулахад 17.7 мянган тн буюу 31.2 хувиар өссөн байна. 2017 онд 1980000.0 мянган төгрөгийн борлуулалт хийж, 1889119.8 мянган төгрөгийн зардал гарган, 81792.7 мянган төгрөгийн ашигтай ажиллахаар төлөвлөж, тайлант онд 2527772.5 мянган төгрөгийн борлуулалт хийж, 2282217.8 мянган төгрөгийн зардал гарган 245554.7 мянган төгрөгийн цэвэр ашигтай ажиллав. Борлуулалтын төлөвлөгөөг 27.7 хувиар давуулан биелүүлж, урд оны мөн үетэй харьцуулбал 31.3 хувиар өссөн байна.

**Хөрөнгө санхүүгийн талаар**

Тайлант онд компанийн нийт хөрөнгө 3297040.9 мянган төгрөг байгаа бөгөөд урд оноос 227930.6 мянган төгрөгөөр өссөн байна. Нийт хөрөнгийг дотор нь задалбал: дансан дахь мөнгө 999155.7 мянган төгрөг, урд оноос 872327.0 мянган төгрөгөөр өссөн, нийт авлага 437728.0 мянган төгрөг, урд оноос 25.2 хувиар буурсан, бараа түүхий эд материал урьдчилж гарсан зардал 389643.9 мянган төгрөг, урд оноос 20.4 хувиар буурсан , эргэлтийн бус хөрөнгө 1470513.2 мянган төгрөг, урд оноос 21.2 хувиар буурсан байна. Дээрхи байдлаас харахад авлагаас бусад хөрөнгүүдийн өсөлт бууралт нь эерэг үзүүлэлтэй байгаа бөгөөд авлагын өсөлт нь Дулааны станц 285.3 сая төгрөгийн нүүрсний үнэ, Могойн гол Энержи ХХК 72.0 сая төгрөгийн нүүрсний үнийг авч чадаагүйгээс шалтгаалж байна.

**Өр төлбөр эзэмшигчийн өмчийн талаар**

Өр төлбөр эзэмшигчийн өмчийн дүн 3297040.9 мянган төгрөг байгаагийн 295362.1 мянган төгрөг нь богино хугацаат өр төлбөр бөгөөд урд оноос 80.4 хувиар өссөн.Богино хугацаат өр төлбөрт дансны өглөг 71396.5 мянган төгрөг, татварын өглөг 119523.2 мянган төгрөг, бусад богино хугацаат өр 21740.9 мянган төгрөг, ногдол ашгийн өглөг 82962.2 мянган төгрөг байна. Урт хугацаат өр төлбөр 803484.2 мянган төгрөг, эздийн өмчийн дүн 2198194.6 мянган төгрөг байгаа нь тайлант оны цэвэр ашиг 245554.7 мянган төгрөгөөр өссөн. Богино хугацаат өглөг 80.4 хувиар өссөн нь нүүрсний үнийг урьдчлан төлөөд нүүрсээ аваагүй болон НӨАТ, ногдол ашиг, ААНОАТатварын өглөг шинэ онд тооцогдсон зэргээс шалтгаалсан.

Байгаль орчны нөхөн сэргээлтын талаар:

Уурхайн эвдэрсэн газрыг нөхөн сэргээх ажлыг төлөвлөгөөнд заасны дагуу явуулж отвал гадагш тэлэхийг багасган дотоод овоолгоор техникийн нөхөн сэргээлт хийж 30550.9 мянган төгрөг, дүйцүүлэн хамгаалах арга хэмжээнд Цэцэрлэг сумын 3-р багийн Нам даваа гэдэг газар 2 га газарт ойжуулалтын ажил хийж 600.0 мянган төгрөг, орчны хяналт шинжилгээний хөтөлбөрийг хэрэгжүүлэх арга хэмжээнд агаар хөрсний шинжилгээ хийлгэж 450.0 мянган төгрөг зарцуулсан.

**Компанийн нийгмийн хариуцлагын талаар:**

Тус компани тайлант хугацаанд улс орон нутгийн төсөвт 589190.0 мянган төгрөгийн татвар, шимтгэл төлсөн байна. Нийт татвар шимтгэлийг задалж харуулбал: НӨАТ-т 254771.8 мянган төгрөг, ашигт малтмалын нөөцийн төлбөрт 62405.4 мянган төгрөг, Үл хөдлөх хөрөнгийн татварт 9913.1 мянган төгрөг, ХАОАТ-т 52704.7 мянган төгрөг, бусад татварт 2761.9 мянган төгрөг, Агаарын бохирдолын татвар 45000.0 мянган төгрөг, ААНОАТ-т 33845.8 мянган төгрөг, ЭМНД-ын шимтгэлд 127787.3 мянган төгрөг байна. Тайлант онд төлсөн татвар хураамжийг урд онтой харьцуулахад 28.3 хувиар буюу 166658.1 мянган төгрөгөөр өссөн байна.

Цэцэрлэг сумын 3-р багийн нутагт гарсан түймэр унтраах ажилд оролцож компанийн ажилчид 3 ээлжээр түймэрийн голомтод ажиллаа. Мөн ус зөөврийн машин ажиллуулж, түймэрийн голомтод ажиллаж буй нийт хүмүүст халуун хоол цайгаар үйлчилэв.

Аймгийн ИТХ-ийн хүндэтгэл бахархлын танхим байгуулахад 8000.0 мянган төгрөгийн Мөрөнгийн Гандан даржаалан хийдэд 500.0 мянган төгрөг, Цэцэрлэг хүн эмнэлэгт 500.0 мянган төгрөг, УУ-н салбар үүсч хөгжсөний 95 жилийн ойн хандивт 1000.0 төгрөгийн дэмжлэг тус тус үзүүлэв.

Өндөр насны тэтгэвэрт гарч буй 2 ажилтанд 26736.0 мянган төгрөгийн тэтгэмж, нийт ажилчдад түлээ нүүрсний хөнгөлөлтөд 6538.1 мянган төгрөг, 7 ажилчинд орон сууцны дэмжлэгт 7000.0 төгрөг, Ажилчдыг аялал жуулчлалаар явуулахад 3780.0 мянган төгрөг, Байгууллагын өндөр настнуудад дэмжлэг 1938.0 мянган төгрөг, шинээр гэр бүл болсон 4 хүнд тусламж 800.0 мянган төгрөг, уй гашуу тохиолдсон 3 ажилчинд 450.0 мянган төгрөг, гэр нь шатсан 1 хүнд 500.0 мянган төгрөгийн тусламж, нас барсан 2 ажилтанд 1700.0 мянган төгрөгийн тэтгэмж тус тус олгосон. Хүүхдийн баяр, уурхайчдын өдөр, шинэ жилийг тэмдэглэн өнгөрүүлөхөд 3993.5 мянган төгрөг, тэргүүний ажилчдыг шагнаж урамшуулахад 1714.3 мянган төгрөг зарцуулсан байна.

**Цаашид тавих зорилт**

2018 онд 650.0 мянган м3 хөрс хуулалтын ажил хийж 100.0 мянган тн нүүрсийг олборлон гарган, 80.0 мянган тн нүүрсийг зах зээлд худалдан борлуулж 3000.0 сая төгрөгийн орлого оруулж, 2475.2 сая төгрөгийн зардал гарган 524.8 сая төгрөгийн ашигтай ажиллах зорилт тавьж байна. Энэ төлөвлөгөөт зорилтыг 2017 оны гүйцэтгэлтэй харьцуулбал хөрс хуулалтын ажил 30.0 хувь, нүүрс олборлолтыг 25 хувиар, нүүрс борлуулалтыг 8.1 хувиар тус тус нэмэгдүүлэн төлөвлөж байна. Хөрс хуулалтын ажлыг эрчимжүүлэх ажиллах хугацааг сунгах зорилгоор 2-оос доошгүй техникийн шинэчлэлт хийх дулаан гражид засвар хийж найдвартай ажиллагаатай болох, мөн бутлуур шигшүүр тавьж нүүрсийг ангилан ялгаж нүүрсний хэрэглээг нэмэгдүүлэхийг зорьж байна.